I Wayan Beratha

I Wayan Beratha () inggih punika silih tunggil komposer Bali sané embas ring warsa 1926 ring Banjar Belaluan, Kota Denpasar, Bali. Pekakne, I Ketut Keneng (1841-1926) inggih punika seniman karawitan miwah pagambuhan sané sampun kasohor ring masané. Bapane, I Madé Regong masih demen ngajahin dané musik Bali, sareng Ida Bagus Boda saking Kaliungu sané ngajahin karawitan miwah Tari Palegongan, I Nyoman Kalér sané ngajahin tari klasik miwah Gong Kebyar, miwah I Madé Grebeg sané ngajahin Tari Jauk.

Warsa 1956, Wayan Beratha ngmanggala tim kesenian Bali pentas tigang sasih ring Cina. Pentas niki kasaksiang manggala Cina Mao Tse-tung miwah Presiden Sukarno. Ring galah 1956-1999, ipun sareng tim keseniannyane ka dura negara nganti 100 pisan, ngunjungin luwih saking 35 negara.

Ring warsa 1957, Dané ngawedharang Sekaa Gong Sad Merta ring Banjar Belaluan. Dané masih aktip ngajar tari miwah tabuh ring sajeroning sekaa gong ring Bali; ring Kerambitan, Tabanan, Banjar Delodpeken, Singaraja, Banjar Pikat Klungkung, miwah liyanan.

 Karya 
ipun sampun ngaryanang kirang langkung 20 karya tari, gending, miwah sendratari, riantarane; Sendratari “Jayaprana”, Tabuh “Gesuri”, Sendratari “Ramayana”, Sendratari “Maya Denawa”, Instrumentalia “Palgunawarsa”, sane ngmolihang jayanti pinih tegeh ring festival gong kebyar Bali, Tari “Panyembrana” miwah sane lianan.

Paica
 Empu Seni Karawitan pertama saking Institut Seni Indonésia (ISI) Denpasar (2012)
 Anugerah Seni Nasional dari Menteri Pendidikan dan Kebudayaan RI (1972)
 Piagam Kerti Budaya (1979)
 Dharma Kusuma dari Gubernur Bali (1981)
 Penghargaan Ciwa Nataraja dari ISI Denpasar (1992).

Pustaka

 Pustaka lianan 
 “I Wayan Beratha: Seniman Bali Kelas Dunia”, Prof. Dr. I Nyoman Darma Putra, M.Litt

Kategori:Tokoh Bali
Kategori:Komposer Bali